
Linnavara tasuta kasutusse andmine
1. Asjaolud ja menetluse käik
MTÜ Florett esitas 31.10.2011 taotluse palvega kasutada tasuta ja kommunaalteenuste eest maksmisest vabastamisega keldriruume, mis asuvad Narva Koorikooli hoones aadressil 26. juuli tn 9, Narva.
Ruumide kasutamise eesmärk on tehniliste spordialade (kardisõit ja veemotosport) koolituste korraldamine.
Antud küsimus oli vaadatud läbi Narva Linnavalitsuse linnavarakomisjoni 07.12.2011. a istungil, protokoll nr 14. Komisjon otsustas nõustuda taotlusega ja lubada MTÜ-l Florett tasuta kasutada taotluses toodud eesmärgil Narva Koorikooli hoones asuvad keldriruumid tähtajaga 1 (üks) aasta kommunaalkulude tasumise tingimusel.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Florett, registrikood 80250254, tasuta kasutusse Narva Koorikooli hoones Narvas, aadressil 26. juuli tn 9 asuvad keldriruumid nr 26-28 üldpinnaga 152,1 m² tehniliste spordialade (kardisõit ja veemotosport) koolituste korraldamiseks tähtajaga 1 (üks) aasta kommunaalkulude tasumise tingimusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Tarmo Tammiste

linnapea






Ants Liimets
linnasekretär

